Diari Oficial de la Generalitat Valenciana


Sumari del DOGV 9226, del 30-11-2021 (2021/11552)

RESOLUCIÓ de 23 de novembre de 2021, de la Direcció General de Formació Professional i Ensenyaments de Règim Especial, per la qual es modifica, per minoració o sanció, la subvenció concedida per la Resolució de 31 de març de 2021 a determinades escoles de música i escoles de música i dansa dependents de corporacions locals o d'entitats privades sense ànim de lucre de la Comunitat Valenciana, per a l'exercici 2021.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9226

Data del DOGV
:   30-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/11678


Data del document
:   23-11-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 23 de novembre de 2021, de la Direcció General de Formació Professional i Ensenyaments de Règim Especial, per la qual es modifica, per minoració o sanció, la subvenció concedida per la Resolució de 31 de març de 2021 a determinades escoles de música i escoles de música i dansa dependents de corporacions locals o d'entitats privades sense ànim de lucre de la Comunitat Valenciana, per a l'exercici 2021. [2021/11351]  
  
  
Antecedents de fet  
Primer. Mitjançant l'Ordre 42/2016, de 3 d'agost (DOGV 7845, 05.08.2016), del conseller d'Educació, Investigació, Cultura i Esport, modificada per l'Ordre 32/2017, de 24 de juliol (DOGV 8092, 26.07.2017), s'aproven les bases reguladores de les subvencions a centres d'ensenyament no reglat de música i de dansa, dependents de corporacions locals o d'entitats privades sense ànim de lucre de la Comunitat Valenciana.  
Segon. Mitjançant la Resolució de 31 de març de 2021 (DOGV 9074, 03.05.2021), de la Direcció General de Formació Professional i Ensenyaments de Règim Especial, es convoquen les subvencions destinades a escoles de música i escoles de música i dansa dependents de corporacions locals o d'entitats privades sense ànim de lucre de la Comunitat Valenciana per a l'exercici 2021.  
Tercer. Mitjançant la Resolució de 8 de setembre de 2021 (DOGV 9172, 13.09.2021), de la Direcció General de Formació Professional i Ensenyaments de Règim Especial, es concedeixen subvencions destinades a escoles de música i escoles de música i dansa dependents de corporacions locals o d'entitats privades sense ànim de lucre de la Comunitat Valenciana per a l'exercici 2021.  
Quart. El termini per a presentar la justificació de la subvenció era de 10 dies hàbils a comptar des de l'endemà de la publicació de la resolució de concessió en el Diari Oficial de la Generalitat Valenciana. Aquest termini finalitzava el dia 27 de setembre de 2021.  
Cinqué. Transcorregut el termini establit de justificació sense que algunes beneficiàries l'hagen presentada, es va concedir un termini extraordinari perquè aquestes entitats pogueren presentar la justificació, de conformitat amb el que dicta l'article 70.3 del Reglament de la Llei 38/2003, general de subvencions, aprovat pel Reial decret 887/2006, de 21 de juny.  
Sisé. Una vegada realitzada la revisió de la documentació justificativa de la subvenció concedida a les beneficiàries d'aquestes subvencions, s'ha constatat que en alguns casos hi ha una discrepància significativa entre les despeses del personal docent que s'han tingut en compte per al càlcul de la subvenció i les despeses reals finalment justificades.  
  
Fonaments de dret  
Primer. L'òrgan competent per a iniciar i resoldre aquest procediment és la Direcció General de Formació Professional i Ensenyaments de Règim Especial d'acord amb el que s'estableix en l'article 11 de l'Ordre 9/2021, de 7 de maig, de la Conselleria d'Educació, Cultura i Esport, de desplegament del Reglament orgànic i funcional de la Conselleria d'Educació, Cultura i Esport (DOGV 9081 11.05.2021).  
Segon. L'article 7.2 de les bases reguladores d'aquestes subvencions assenyala que qualsevol alteració de les condicions tingudes en compte per a la concessió de la subvenció donarà lloc a la modificació de la concessió d'aquesta.  
Tercer. L'article 56 de la Llei 38/2003, de 17 de novembre, general de subvencions, determina que la presentació fora de termini dels comptes justificatius de l'aplicació donada als fons percebuts constitueix una falta lleu.  
Quart. El règim sancionador serà el previst en els articles 173 i següents de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Per tot el que s'ha exposat, resolc:  
  
Primer  
Minorar la subvenció concedida per a l'exercici 2021 a les entitats que s'inclouen a continuació, de conformitat amb l'article 7.2 de les bases reguladores d'aquestes subvencions:  
  
Segon  
Sancionar per infracció lleu la subvenció concedida per a l'exercici 2021, a les entitats que figuren a continuació, de conformitat amb l'article 56, lletra a, de la Llei 38/2003, de 17 de novembre:  
  
  
Contra aquesta resolució, que posa fi a la via administrativa, es podrà interposar:  
- Recurs potestatiu de reposició, davant el mateix òrgan que va dictar l'acte, en el termini d'un mes a comptar des de l'endemà de la seua notificació o publicació, de conformitat amb els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques.  
- Directament, un recurs contenciós administratiu, davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació de l'acte contra el qual s'ha recorregut, d'acord amb els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 23 de novembre de 2021.- El director general de Formació Professional i Ensenyaments de Règim Especial: Manuel Gomicia Giménez.